b'\n_START_ARTICLE_\nAlod\n_START_PARAGRAPH_\nAlod(ij) (latinsko allodium, staronem\xc5\xa1ko allod) je bila v fevdalizmu popolna lastnina zemlje, brez vseh dajatev in dol\xc5\xbenosti lastnika do druge osebe. Prvotno je bila alodialna posest opro\xc5\xa1\xc4\x8dena tudi de\xc5\xbeelnih davkov. Alod je bilo mogo\xc4\x8de tudi dedovati brez vseh ovir._NEWLINE__NEWLINE_Alod kot lastni\xc5\xa1ka oblika ima izvor pri germanskih plemenih in ljudstvih, preden je pri\xc5\xa1lo do nastanka fevdalnega sistema. Zemlji\xc5\xa1\xc4\x8de, ki je bil prvotno skupna lastnina celotne ljudske skupnosti, je bilo izro\xc4\x8deno posameznemu \xc4\x8dlanu. Germanska ljudstva so razdelila ali podelila zemlji\xc5\xa1\xc4\x8de in prostor, ki so ga osvojili in v de\xc5\xbeelah pod njimi v last podelili svobodnim ljudem. To ima za posledico bistveni zna\xc4\x8daja alodijalnosti: samo po volji celotnega ljudstva ali po ljudskem pravu zanesljive in pristno dodeljene proste lastnine. Lastnik je prost vseh zasebnih odvisnosti in omejevanja njegovih pravic. V \xc5\xa1tevilnih regijah je sprva le lastnik aloda veljal za prostega ali svobodnjaka, ki je sodeloval pri vseh javnih pravicah in dol\xc5\xbenostih Skupsosti. Bili so \xc4\x8dlani de\xc5\xbeelne skupnosti. Prosti posestniki v zgodnjem srednjem veku so bila ena od skupin, ki so se skozi \xc4\x8das razvile v plemstvo. Sami sebe so videli kot enakovredne partnerje vladarjev, ker so bili povezani z njim kot tovari\xc5\xa1em v de\xc5\xbeelni skupnosti in se mu ne podrejajo kot vazali. Tako lahko na alodijalno lastnino vezane svobo\xc5\xa1\xc4\x8dine (dav\xc4\x8dne oprostitve, lovske pravice, itd.) prejemajo v ve\xc4\x8dini de\xc5\xbeel le plemi\xc4\x8di, so ostali zemlji\xc5\xa1ki lastniki tudi po letu 1500 ko so morali biti bolj in bolj podrejeni de\xc5\xbeelnemu knezu \xe2\x80\x93 politi\xc4\x8dno in gospodarsko vpliven razred. Izraz alod se pojavlja samo v Frankovskem obmo\xc4\x8dju in pravu na obmo\xc4\x8dju, ki je pripadalo frankovskim plemenom. V Angliji v \xc4\x8dasu bitke pri Hastingsu leta 1066 \xc5\xbee ni bilo ve\xc4\x8d alodov, v Franciji pa predvsem na jugu. V Nem\xc4\x8diji je alodijalna lastnina koncentrirana predvsem pri plemstvu na jugu.'